Karel Herbst

Mons. Karel Herbst SDB (* 6. november 1943, Praha, Protektorát Čechy a Morava) je český rímskokatolícky kňaz a emeritný pražský pomocný biskup a salezián. V osemdesiatych rokoch bol hlavný organizátor saleziánskych chalúpok, prázdninových akcií pre deti v rámci podzemného fungovania cirkvi. Medzi ich účastníkmi bol známy pod menom Kája. 19. februára 2002 bol menovaný a 6. apríla 2002 vysvätený za pražského pomocného biskupa. Od 1. decembra 2016 sa na vlastnú žiadosť stal emeritným pražským pomocným biskupom.

 Život 
Narodil sa 6. novembra 1943 v Prahe. Jeho matka Anna roz. Tománková bola v domácnosti, otec pracoval na údržbe lokomotív vo vtedajšom lokomotívnom depe Praha-stred a ako člen posádky nehodového pomocného vlaku. Po absolvovaní základnej školy nastúpil do učenia na odbor elektromechanik elektrických lokomotív. Dva roky sa učil v Šumperku a rok v Prahe. Po vyučení nastúpil v roku 1960 do zamestnania v lokomotívnom depe Praha-stred. Túto prácu vykonával osem rokov, popri zamestnaní zmaturoval na gymnáziu Přípotoční v Prahe-Vršoviciach.

V roku 1967 sa hlásil na Cyrilometodskú bohosloveckú fakultu v Litoměřiciach. Bol prijatý až na druhý pokus o rok neskôr. Štúdium zakončil v roku 1973 a 23. júna toho istého roku prijal kňazské svätenie od kardinála Tomáška. V rokoch 19731974 pôsobil ako kaplán v Mariánskych Lázňach, v rokoch 19741975 na Svätej Hore pri Příbrami. 6. januára 1975 mu bol odňatý štátny súhlas na výkon duchovenskej činnosti za to, že pri čítaní vianočného pastierskeho listu vynechal vetu o tom, že oslávime 30. výročie oslobodenia našej vlasti sovietskou armádou.

Od februára 1975 až do augusta 1986 pracoval v podniku Upratovanie ako čistič výkladných skríň, podobne ako neskorší kardinál Miloslav Vlk, saleziáni Ján Vývoda a Václav Komárek alebo evanjelický duchovný Svatopluk Karásek.

 Rehoľa 
Dňa 11. septembra 1976 zložil doživotné sľuby v kongregácii Saleziánov dona Bosca. V rokoch 19741986 sa venoval organizovaniu saleziánskych chalúpok, prázdninových akcií pre deti v rámci podzemného fungovania saleziánskej kongregácie. V prvých rokoch jazdil priamo ako vedúci aj na niekoľko turnusov, v osemdesiatych rokoch ako hlavný organizátor. V rokoch 1979 a 1981 došlo k odhaleniu niektorých „chalúpok“ Štátnej bezpečnosti ak sérii výsluchov a domových prehliadok. V ďalších rokoch bol z bezpečnostných dôvodov počet účastníkov na jednu akciu obmedzený na 12 a využívané boli už len objekty na samotách mimo obce. V roku 1986 sa konalo počas prázdnin 64 takýchto štrnásťdňových pobytov.

Od septembra 1986 po vrátení štátneho súhlasu do roku 1989 pôsobil v Starom Sedlišti na Tachovsku, v roku 1990 ako administrátor farnosti vo Všetatoch. Od roku 1990 do roku 1991 bol riaditeľom saleziánskej komunity v Prahe-Kobylisoch a administrátorom farnosti. Od roku 1995 do roku 2001 bol v rámci saleziánskej provincie delegátom pre formáciu, od roku 1996 doteraz je členom provinciálnej rady. V rokoch 19902001 bol predsedom redakčnej rady AD magazínu, kresťanského časopisu pre mladých vydávaného nakladateľstvom Portál. V rokoch 19972000 bol špirituálom v Arcibiskupskom kňazskom seminári v Prahe-Dejviciach. Od septembra 2000 do marca 2002 bol administrátorom farnosti Fryšták pri Holešove.

 Biskup 
19. februára 2002 ho pápež Ján Pavol II. vymenoval za pražského pomocného biskupa a siccesiánskeho titulárneho biskupa. Vysvätený bol 6. apríla 2002. Pre jeho biskupské pôsobenie je typická neokázalosť a pokora. Uprednostňuje neformálnu, bratskú, otvorenú a ľudskú komunikáciu. Do jeho biskupskej pôsobnosti patrí oblasť rodín a mládeže, rehoľníkov a rehoľníc, kultúry. Jeho biskupským heslom je Ježišov výrok „Milosrdenstvo chcem“. Po Štefanovi Trochtovi je druhým českým saleziánom, ktorý bol menovaný biskupom.

 Rezignácia 
V októbri 2016 podal rezignáciu na úrad pomocného biskupa a od 1. decembra 2016 sa stal emeritným pražským pomocným biskupom. Podľa vlastného vyjadrenia bola dôvodom jeho rezignácie únava a vysoký vek. Aj napriek svojej rezignácii chce byť k dispozícii pre duchovnú činnosť v rámci pražskej arcidiecézy.

Dňa 28. marca 2020 bola mu diagnostikovaná nákaza choroby covid-19, bol hospitalizovaný v Nemocnici Pod Petřínom vo vážnom stave. Dňa 28. apríla 2020 bol vyliečený a prepustený z nemocnice.

 Referencie 

 Literatúra 



 Iné projekty 

 Zdroj 

Kategória:Českí rímskokatolícki biskupi
Kategória:Českí rímskokatolícki kňazi
Kategória:Biskupi Pražskej diecézy
Kategória:Českí saleziáni
Kategória:Kanonici
Kategória:Osobnosti z Prahy